CELEX: 62020TN0529
Language: lv
Date: 2020-08-21 00:00:00
Title: Lieta T-529/20: Prasība, kas celta 2020. gada 21. augustā – LR/EIB

12.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 339/30
            
         
      Prasība, kas celta 2020. gada 21. augustā – LR/EIB
      (Lieta T-529/20)
      (2020/C 339/38)
      Tiesvedības valoda – spāņu
      
         Lietas dalībnieki
      
      
         Prasītājs: LR (pārstāvis: Á. Gómez de la Cruz Pérez, advokāts)
      
         Atbildētāja: Eiropas Investīciju banka (EIB)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt atbildētājas 2020. gada 9. janvāra lēmumu, ar ko noraidīts prasītāja pieteikums par pārcelšanās pabalsta piešķiršanu saistībā ar interešu centra pārcelšanu darba tiesisko attiecību ar atbildētāju izbeigšanas dēļ, kā arī 2020. gada 15. maija lēmumu, ar kuru noraidīta prasītāja 2020. gada 19. februāra administratīvā sūdzība par atbildētājas 2020. gada 9. janvāra lēmumu;
               
            
                  —
               
               
                  atcelt atbildētājas 2020. gada 15. maija lēmumu noraidīt prasītāja 2020. gada 19. februāra pieteikumu par tiesību uz pārcelšanās pabalstu atzīšanu viņam, ja Eiropas Savienības Vispārējā tiesa vai Eiropas Savienības Tiesa atzītu šīs tiesības prasītājiem lietā T-387/19, DF un DG/EIB;
               
            
                  —
               
               
                  piespriest atbildētājai samaksāt pārcelšanās pabalstu, pieskaitot nokavējuma procentus, kas aprēķināti atbilstoši Eiropas Centrālās bankas likmei, pieskaitot divus procentpunktus, līdz pabalsta pilnīgas nomaksas dienai;
               
            
                  —
               
               
                  piespriest atbildētājai atlīdzināt visus tiesāšanās izmaksas un izdevumus.
               
            
         Pamati un galvenie argumenti
      
      Prasības pamatošanai prasītājs izvirza piecus pamatus.
      
                  1.
               
               
                  Pirmais pamats attiecas uz acīmredzamu tiesību kļūdu.
                  
                              —
                           
                           
                              Šajā ziņā tiek apgalvots, ka EIB administratīvo noteikumu 13. panta 1. punktā paredzētā izņēmuma jaunā interpretācija, kas ir spēkā kopš 2017. gada, rada acīmredzamu tiesību kļūdu un esot pretrunā pašas bankas tiesību aktiem.
                           
                        
            
                  2.
               
               
                  Otrais pamats attiecas uz pienākuma konsultēties ar personāla pārstāvjiem neizpildi.
                  
                              —
                           
                           
                              Šajā ziņā tiek apgalvots, ka jaunā interpretācija ir līdzvērtīga slēptai likumdošanas procedūrai, ko īsteno iestāde, kurai nav šādas kompetences, neievērojot formas un procesuālās prasības, jo nav notikusi konsultēšanās ar personāla pārstāvjiem.
                           
                        
            
                  3.
               
               
                  Trešais pamats attiecas uz samērīguma principa pārkāpumu, iegūto tiesību, tiesiskās paļāvības neievērošanu un pārejas posma neesamību.
               
            
                  4.
               
               
                  Ceturtais pamats attiecas uz nediskriminācijas principa pārkāpumu.
               
            
                  5.
               
               
                  Piektais pamats attiecas uz rūpības pienākuma neizpildi un labas pārvaldības principa pārkāpumu.